वॉन्डला
ऑर्बोना के सबसे महान शिकारी, बेस्टील से कोई नहीं बच सकता।
ख़ास तौर पर एक घटिया इंसान तो बिल्कुल नहीं।
अब, रानी ओहो के सलाहकारों के सामने अपना मुँह बंद रखना,
वरना मैं ख़ुद बंद कर दूँगा।
समझीं?
जैसा कि आदेश हुआ था, एक जीता-जागता इंसानी नमूना।
लगता है डारीयस बहन ग़लत थी।
इंसान लुप्त नहीं हुए हैं।
मिट्टी की प्रेत।
बिल में रहने वाली राक्षस।
तुम्हें यह कहाँ मिली?
इसका जवाब मैं देता हूँ, लोरॉक भाई।
एक गहरे गुफानुमा गड्ढे में।
मुमकिन है अपने अंदर घुसने वाले पंजों से ज़मीन खोदकर यह उसके अंदर रहती होगी।
- सही कहा ना? - ऐसा ही कुछ।
यह मुझे लाकस में एक व्यापारी के पास मिली।
यह भद्दी है।
हाँ। भद्दी। चिकनी खाल, छोटी चमकीली आँखें।
और महक।
काफ़ी बदबूदार।
थोड़ा दूर रहिए, प्लीज़।
इन लोगों की नस्ल बहुत ख़तरनाक और चंचल होती है,
लेकिन मैं इसका अध्ययन करने के लिए उत्साहित हूँ।
एक असली इंसान।
रानी साहिबा।
प्लीज़ इसकी तरफ़ मत देखिए। यह आपके दिमाग़ को पिघला सकती है।
मेरे दिमाग़ को पिघला सकती है?
हम ख़ुद को कैसे बचा सकते हैं, ज़िन?
- रुको, तुम ज़िन हो? - यह बोलती है।
ऑमनीपॉड तुम्हारे पास है? वह कहाँ है? जो तुम्हें…
अपना मुँह बंद करो।
गार्ड्स।
जाने दो मुझे!
उसे नीचे उतारो।
ज़िन, इस गंदी जीव को यहाँ से ले जाओ।
इसका यहाँ होना भी रानी के लिए ख़तरा है।
जाने दो मुझे!
मुझे कहाँ ले जा रहे हो?
मैंने कई आकाशगंगाओं के लुप्तप्राय जीवों का अध्ययन किया है।
देखो, मुझे पता है कारअंकल ने तुम्हें एक ऑमनी दिया था। वह कहाँ है?
जब एक प्रजाति लुप्त होती है,
उसे प्रकृति का पुनर्नियोजन कहते हैं, संतुलन का पुनर्स्थापन कहते हैं।
हम लुप्त नहीं हुए हैं। मैं यहाँ मौजूद हूँ।
लेकिन इंसानों का मामला ख़ास है।
सिर्फ़ लुप्त हो जाने के बजाय, तुमने अपने साथ पूरी दुनिया को ख़त्म करने की कोशिश की।
मैं लम्बे समय से सोच रहा हूँ कि कोई इतनी नाज़ुक चीज़ इतनी तबाही कैसे मचा सकती है।
जानकारी। तुम्हें जानकारी चाहिए ना?
अगर तुम मुझे ऑमनी दे देते हो, मैं तुम्हें अपने बारे में, इंसानों के बारे में सब कुछ बता दूँगी।
तुम जो जानना चाहो, मैं तुम्हें बताऊँगी। मैं एक खुली किताब हूँ।
नहीं, नहीं, नहीं। तुम्हें ग़लतफ़हमी हुई है, इंसान।
मेरी योजना तुम्हारे अंदर झाँकने की है।
लेकिन अब, सबसे पहले मैं तुम्हारी इस बोलती हुई डिब्बी की चीर-फाड़ करूँगा।
मेरा सुझाव है मुझे ना चीरा जाए।
अच्छा विचार है।
मदद! इसने मुझे अंधा कर दिया! मुझे कुछ दिखाई नहीं दे रहा है!
इसे मेरे ऊपर से हटाओ!
गार्ड! गार्ड!
इस भद्दी चीज़ को मुझ पर से हटाओ, अभी, अभी, अभी!
इसे हटाओ!
वह कहाँ है? कहाँ… हमें उसे ढूँढना होगा।
लोरॉक को पता नहीं चलना चाहिए वह भाग गई है।
वह मुझे मार डालेंगे। उसे ढूँढो!
काश आप यहाँ होते।
आप यक़ीन नहीं करेंगे कि आज महल में किसे लाया गया है।
एक असली इंसान को।
उसने काफ़ी डरा दिया था।
मुझे… मुझे आपकी बहुत याद आती है, पिताजी।
गार्ड्स! गार्ड्स! वह यहाँ है!
- प्लीज़ जल्दी… - हे! नहीं। नहीं, नहीं।
- हे। नहीं। गार्ड्स को मत बुलाओ। - प्लीज़। प्लीज़ मेरे…
मेरे दिमाग़ को मत पिघलाना।
क्या तुम मेरे दिमाग़ को पिघला दोगी?
क्या? बेशक मैं नहीं पिघला…
तुम दोनों आँगन में देखो। हम यहाँ ढूँढते हैं।
मतलब, हाँ, मुझे पिघलाने की वजह मत दो, क्योंकि मैं उसे पिघला सकती हूँ।
तुम्हारे दिमाग़ को। समझीं?
तो, गार्ड्स। उन्हें यहाँ से भेजो, वरना।
इंसानों में दूसरे जीवों के दिमाग़ी द्रव्य को पिघलाने की क्षमता नहीं होती है।
चुप, ऑमनी। जैसा चल रहा है, चलने दो।
गार्ड्स। बढ़िया।
तुम इंसान को ढूँढ रहे हो?
वह उस तरफ़ गई थी। जल्दी करो।
शुक्रिया।
या… मेरा मतलब है, शुक्रिया कहो ख़ुद को, अपना दिमाग़ बचाने के लिए।
वैसे मैं वह इंसानों की दिमाग़ पिघलाने वाली चीज़ तुम्हारे साथ करना नहीं चाहती,
लेकिन मुझे वैसा करना पड़ सकता है, या फिर तुम कुछ ढूँढने में मेरी मदद कर दो।
- इसे देखा? - हैलो।
ज़िन ने ऐसी एक चीज़ लाकस के एक व्यापारी से ख़रीदी थी
और वह इसी महल में कहीं पर है।
मैं झुककर प्रणाम करता, रानी साहिबा, पर मैं नहीं कर सकता।
एक इंसानी प्राचीन वस्तु।
मेरे ख़याल से वह सिर्फ़ संग्रह में हो सकती है।
- संग्रह? - हाँ, मेरे पिता का संग्रह।
लेकिन उसका दरवाज़ा सिर्फ़ शाही राजदंड से खुलेगा।
- क्या वहाँ पर वह चीज़ ही राजदंड है? - हाँ।
अगर हम उसे उठाएँगे तो क्या कोई अलार्म वग़ैरह बज उठेगा?
- नहीं। - ताज्जुब की बात है।
चलो। चलो, उसे लेते हैं।
यह राजदंड तुम्हारे पास क्यों नहीं है?
बात… बात पेचीदा है।
लेकिन रानी तो तुम हो।
तुमने उस इंसान को बचकर भागने दिया। यह स्वीकार्य नहीं है, ज़िन।
नहीं, नहीं, पिलर गार्ड्स
इस समय उसे महल में तलाश कर रहे हैं, लोरॉक भाई।
वह जल्दी ही पकड़ी जाएगी। मैं आपको यक़ीन दिलाता हूँ, फ़िक्र की कोई बात नहीं है।
सब कुछ मेरे क़ाबू में है।
मुझ पर कृपा मत दिखाओ।
क्या तुम्हें उसकी महक नहीं आ रही है?
नहीं। मतलब, हाँ… मतलब, क्या आपको आ रही है?
यहाँ ऐसी महक आ रही है जैसे वह यहाँ से अभी-अभी गुज़री हो।
निश्चिंत रहिए, उसे जल्दी ही पकड़कर उसके पिंजरे में डाल दिया जाएगा।
उम्मीद है यह सच हो, ज़िन भाई, नहीं तो पिंजरे के अंदर तुम जाओगे।
यह तुम्हारे हाथों में शोभा देता है।
यहाँ अंदर तुम सुरक्षित रहोगी।
व्हो।
इंसानी प्राचीन चीज़ों का राजा ओहो का संग्रह।
ठीक है। उन्हें इंसानों में वाक़ई काफ़ी दिलचस्पी थी।
लोरॉक ने कहा था कि इन प्राचीन चीज़ों ने मेरे पिता के दिमाग़ को दूषित कर दिया था, उन्हें पागल कर दिया था।
इसी वजह से वह इन्हें ताले में बंद करके रखता है।
यह एक बेहू… बेहतरीन सोच है।
ये चीज़ें सच में दिमाग़ को दूषित कर सकती हैं।
यह देखो। इस तरह।
वाह। तो, ऑमनीपॉड इनमें से किसी में है?
हाँ। ज़िन ने उसे संभवतः यहीं रखा होगा।
- ऑमनी? - कोई सिग्नल नहीं मिला।
ठीक है। इस वाले से शुरू करते हैं।
बॉल। फेंकने, उछालने, लुढ़काने, बाज़ीगरी करने, बचने,
किक मारने, लपकने, धकेलकर आगे ले जाने के लिए।
साइकिल। जैसी सैंक्चुअरी में तुम्हारे पास थी।
तुरही। इससे एक अजीब तेज़ आवाज़ आती है।
रिकॉर्ड प्लेयर। स्टीरियो।
इंस्टेंट कैमरा… फ़्लैश के साथ।
वह बहुत बड़ा है।
हे, क्या तुम उसे रुकने के लिए कह सकती हो?
हैलो? याद है? दिमाग़ को पिघलाना?
- रानी? - यह चिप है।
- चिप? - हाँ।
यह मेरे पिता का पसंदीदा था।
सिर्फ़ उनके प्रति वफ़ादार।
यह दूसरे गार्ड जैसा नहीं है।
अच्छा।
चिप।
शायद यह ऊपर रखे बक्सों तक पहुँचने में हमारी मदद कर सके।
शुक्रिया, चिप।
हे, सुनो।
मैं, मतलब, तुम्हारा दिमाग़ नहीं पिघलाऊँगी।
- नहीं? - मेरा मतलब है, मैं ऐसा नहीं करूँगी।
और मैं पिघला ही नहीं सकती।
मैं दिमाग़ नहीं पिघलाती हूँ।
यह जानकर अच्छा लगा।
लक
- वाह। - यह शायद चालू है।
देखो तो इसे।
नसीब की धरती पर स्वागत है।
तुम्हें पता है यह क्या है? शायद कोई पवित्र वेदी?
पता नहीं।
मतलब, तुम्हारे पिता शायद इंसानों के बारे में मुझसे ज़्यादा जानते थे।
- ठीक है। - गुड लक।
बाप रे। तुम आख़िर कितने बदक़िस्मत हो?
मुझे लगता है यह एक गेम है।
पिताजी हमेशा कहते थे कि तुम इंसानों के खेल बहुत शानदार थे।
गेम? सही।
सही। यह एक पिनबॉल मशीन है।
गुड लक।
बटन दबाओ। यह अच्छा है।
हाँ।
- ओह, हाँ। - बढ़िया, ऐवा।
जल्दी। भरपाई कर लो।
हाँ! बेहतरीन।
हाँ! ओह, हाँ!
तुम अपने हाथ से क्या कर रही हो?
इसे हाई फ़ाइव करना कहते हैं। यह इंसानों के जश्न मनाने का एक तरीक़ा है।
इसमें बस हाथों को छूते हैं।
इस तरह?
शायद, हाँ। मुझे लगता है हम बिल्कुल सही कर रहे हैं।
- गुड लक। - यह मज़ेदार है।
दरअसल मेरा कभी कोई…
कोई क्या?
कोई दोस्त नहीं रहा।
- मेरा भी नहीं। - क्या?
यक़ीन नहीं होता।
नहीं, यह सच है। मैं एक बंकर में बड़ी हुई थी।
मतलब, मेरे सारे दोस्त काल्पनिक थे।
ग़ज़ब। इस तरह कहने पर यह बात काफ़ी उदास करने वाली सुनाई देती है।
वैसे, कभी-कभी मैं गलियारों में चिल्लाती हूँ
और कल्पना करती हूँ कि गूँजती आवाज़ मेरे दोस्तों की है जो मुझे पुकार रहे हैं।
मैंने एक दशक से भी ज़्यादा समय तक अपने इकलौते दोस्त, मीगो से बात की है, जो एक गुड़िया है।
अगला पड़ाव। लकी पेनी।
हाँ!
हमें शायद उस ऑमनीपॉड चीज़ को ढूँढना चाहिए ताकि तुम मेरा दिमाग़ ना पिघला दो।
मुझे ख़ुशी है तुम मेरी मदद कर रही हो।
लेकिन यह कैसे हो सकता है कि तुम्हारे कोई दोस्त नहीं हैं? तुम रानी हो।
लोरॉक की तसल्ली होने लायक़ अपनी शिक्षा पूरी करने तक मैं रानी नहीं हूँ।
मैंने अपनी पूरी ज़िंदगी एक ऐसी चीज़ के लिए तैयार होने में बिताई है
जो पता नहीं मैं कर भी सकती हूँ या नहीं।
तुम्हारे कामयाब होने की संभावना मुझसे ज़्यादा है। तुम किसी भी चीज़ से नहीं डरती हो।
मैं दिखावा करने में बहुत अच्छी हूँ।
हाँ, ऐसा दिख सकता है कि मुझमें काफ़ी आत्मविश्वास है, पर अंदर से, मैं बहुत डरती हूँ।
तुम बहुत काम की हो।
और मुझे लगता है तुम रानी बनने के लिए ही पैदा हुई हो।
तुमने पीछे उस मूर्ति के पास काफ़ी आसानी से उस विशाल गार्ड को आदेश दिया था।
और तुमने लोरॉक और ज़िन का सामना ऐसे किया जैसे वह कोई बड़ी बात नहीं थी।
मैंने बस उस मॉन्स्टर की तरह बरताव किया जो वे मुझे समझते हैं।
शायद डारीयस सही थी।
मेरे पिता डारीयस या लोरॉक से सहमत नहीं थे।
जब हमारा ग्रह तबाह हो रहा था, मेरे पिता ने इस ग्रह को अपने नए घर के रूप में चुना।
उन्होंने वह बीज बोया जिससे विकसित होकर ऑर्बोना इस मौजूदा स्वरूप तक पहुँचा।
लेकिन उनके आश्चर्य की कल्पना करो जब उन्होंने जाना
कि यहाँ कभी अत्याधुनिक जीवन हुआ करता था।
मतलब, तुम्हें क्या लगता है उन्होंने यह सब क्यों इकट्ठा किया था?
वह इंसानों से बहुत प्रभावित थे।
वह जानते थे कि इंसानों ने क्या किया था,
लेकिन फिर भी, मेरे पिता का मानना था कि इंसान दयालु थे, अच्छे थे।
अब मैं समझ गई हूँ कि वह सही थे।
इसीलिए मुझे वह ऑमनी चाहिए।
मुझे अपने लोगों को ढूँढना है।
मुझे लगता है मैं मदद कर सकती हूँ।
गोल्डफ़िश।
गोल्डफ़िश?
मेरे पिता ने इसका नाम तुम्हारी दुनिया की सबसे घातक शिकारी के नाम पर रखा था।
मैंने अपने बचपन के बाद से इसे कभी नहीं देखा।
जब मेरा क़द डैशबोर्ड से भी कम था, तभी से मैं इस पर अपने पिता के साथ घूमा करती थी।
उन्होंने कहा था एक दिन यह मेरी होगी।
तुम्हें उनकी बहुत याद आती होगी ना?
हाँ, आती है।
चलो। बैठ जाओ।
यह शानदार है।
ऑर्बोनियन तकनीक।
एक इंसानी वाहन में।
उन्होंने एक ऐसी दुनिया की कल्पना की थी जहाँ इंसान और ऑर्बोनियन लोग
इस ग्रह पर साथ मिलकर रहें और संसाधनों का मिल-बाँटकर इस्तेमाल करें।
यह तुम्हारी है। इसे रख लो।
इसका इस्तेमाल करके अपने लोगों को ढूँढो।
- लेकिन मैं नहीं ले सकती। - मेरे पिता यही चाहते कि तुम इसे रख लो।
शुक्रिया।
वे लोग यहाँ हैं!
इंसान को बंदी बना लो!
- नहीं। - नहीं? आप इस जीव को बचा रही हैं?
यह मेरी दोस्त है।
दोस्त? इसने आपका अपहरण किया है।
आप ख़ुशक़िस्मत हैं कि इसने आप दिमाग़ पिघला नहीं दिया।
- रुको… - मुझे छोड़ दो!
एक रानी को ऐसा बरताव शोभा नहीं देता।
यह इस सिंहासन और आपके पिता के लिए बहुत अपमानजनक बात है।
नहीं, लोरॉक। तुम मेरी बात नहीं समझ रहे हो। प्लीज़ मेरी बात सुनो।
देखो तो ज़रा।
मुलायम, कमज़ोर, बिना पंजों के, छोटे दाँतों वाली।
तुम्हारी इंद्रियाँ कमज़ोर, अल्पविकसित हैं जिनका तुम्हारे वातावरण से कोई तालमेल नहीं है।
लेकिन फिर भी जाने कैसे तुम्हारी प्रजाति ने इस ग्रह पर अपना वर्चस्व क़ायम किया।
लोरॉक जानना चाहते हैं कैसे।
मुझे उस बारे में कुछ नहीं पता।
मुझे सिर्फ़ वह ऑमनीपॉड चाहिए जो तुमने कारअंकल से ख़रीदा था।
तो तुम ऐसी एक चीज़ ढूँढ रही थीं।
- फिर से नहीं। - वह मेरा है।
अब ये दोनों मेरे हैं।
- मैं तुम्हारा नहीं हूँ। - हाँ।
ये ऑमनी-रॉक तुम्हारे डिस्प्ले केस में बहुत जचेंगे।
मदद करो। मॉमी, मुझे डर लग रहा है।
एक मॉन्स्टर मुझे मारने की कोशिश कर रहा है।
इधर देखो।
मदद। डर लग रहा है।
उसे लेकर मेरे पास मत आना। मैं एक-एक करके तुम्हारे आंतरिक अंग पिघला दूँगी।
आंतरिक अंग? इंसान तो दिमाग़ पिघलाते थे ना?
कोई फ़र्क़ नहीं पड़ता। मैं सारे अंग पिघला दूँगी।
शायद तुम्हारे लिए मात्रा थोड़ी बढ़ानी चाहिए।
- मैं तुम्हारी मदद करूँगी। - मदद?
वह घिनौना चेहरा।
ऐसा लगता है जैसे तुम अथाह कष्ट झेलते हुए मरना चाहते हो।
साथ मिलकर काम करो।
मैं मदद करूँगा।
मैं यहाँ सिर्फ़ उस ऑमनी के लिए आई थी, जो तुमने कारअंकल से ख़रीदा था।
और चूँकि तुम एक तर्कसंगत जीव हो,
मैं जानती हूँ एक बार मैंने तुम्हें अपनी शक्तियों का सबूत दे दिया तो तुम मेरी बात मान लोगे।
सबूत। कैसा सबूत?
वह सैंडस्नाइपर।
तुम चीखो। सो जाओ।
मैं चीखता हूँ। सो जाता हूँ।
उसके आंतरिक अंग और दिमाग़ अब पिघल चुके हैं।
ख़ुद जाकर देख लो।
मैं होती तो पहले दस्ताने पहन लेती।
बाप रे!
- रुको। मुझे खोलो। - गार्ड्स! गार्ड्स!
हे! उन ऑमनीपॉड्स को लेकर वापस यहाँ आओ!
गार्ड! गार्ड!
यहाँ समस्या हो गई है, अभी, लैब में!
गार्ड्स! गार्ड्स!
ओह, हद है!
आख़िर तुम कितने सारे हो?
ठीक है। मुझे बस गोल्डफ़िश तक पहुँचना होगा।
क्या?
वह कहाँ है?
चिप!
शुक्रिया, चिप!
अंदर आओ। जल्दी करो, जल्दी करो!
वरना मैं तुम्हारा दिमाग़ पिघला दूँगी।
- मुझे लगा था तुम्हें गाड़ी चलानी नहीं आती। - मुझे नहीं आती!
बचो!
चलो, तुम्हें यहाँ से बाहर निकालते हैं।
हम अभी नहीं जा सकते।
दूसरा ऑमनीपॉड ज़िन के पास है और उसने मेरा ऑमनीपॉड भी ले लिया।
फिर हम उन्हें वापस ले लेंगे।
लेकिन लोरॉक का क्या? मैं तुम्हारे लिए और मुसीबत खड़ी नहीं करना चाहती।
मुसीबत में मैं नहीं हूँ।
आप।
- गार्ड्स! इंसान को बंदी बना लो! - नहीं।
- रानी साहिबा। इस इंसान ने… - मैंने कहा नहीं।
अब एक तरफ़ हटो। तुम मेरे सिंहासन पर हो।
इस इंसान ने आपके दिमाग़ को दूषित कर दिया है। मैंने आपके पिता पर भी ऐसा ही असर होते हुए देखा था।
मेरे पिता के बारे में बात मत करो।
अब से तुम उनकी या उनके साम्राज्य की तरफ़ से नहीं बोलोगे।
मेरा राजदंड मुझे दो।
- अभी! - गार्ड्स।
रानी के दिमाग़ पर क़ाबू कर लिया गया है। इन्हें यहाँ से ले जाओ।
गार्ड्स? इन दोनों को बंदी बना लो। अभी।
- क्य… - मैं हूँ रानी ओहो। ऑर्बोना की शासक।
अब मेरा राजदंड मुझे दो।
ज़िन।
ऑमनीपॉड्स मेरे पास लेकर आओ।
बिल्कुल, रानी साहिबा।
काम कर जाए। बस यह काम कर जाए।
आठवीं जेनेरशन के ऑमनी को पुनः शुरू कर रहा हूँ।
नमस्ते। मुझसे कुछ भी पूछो।
दिशा बताओ। तुम्हारे असली मालिक की लोकेशन की।
निर्देशांक 40.7128 डिग्री उत्तर, 74.0060 डिग्री पश्चिम।
- यहाँ से कितनी दूर है? - लगभग 256 किलोमीटर।
डेटा ट्रांसफ़र कर रहा हूँ।
तुमने पक्का सोच लिया है?
जैसा कि मैंने कहा, मेरे पिता भी यही चाहते।
डेटा ट्रांसफ़र पूरा हुआ।
मैं तुम्हें कभी-कभी कॉल करूँगी, दोस्त।
तुम ज़िंदगी में बहुत कामयाबी हासिल करोगी, ऐवा।
मुझे पता है हम फिर मिलेंगे।
मुझे उम्मीद है, रानी साहिबा।
और शुक्रिया, चिप!
मिट्टी की प्रेत।
टोनी डीटरलीज़ी की किताबों पर आधारित
उप-शीर्षक अनुवादक : पुनीत कुसुम